Diari Oficial de la Generalitat Valenciana


Sumari del DOGV 8065, del 19-06-2017 (2017/4545)

RESOLUCIÓ de 22 de maig de 2017, de la Conselleria d'Educació, Investigació, Cultura i Esport, d'inici del procediment d'autorització d'ocupació temporal d'una part de la plaça de Viriat de València, per a la instal·lació d'una terrassa amb mobiliari vinculada a un establiment de restauració, bar Viriato.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/4545


Data del document
:   22-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * empresa privada

RESOLUCIÓ de 22 de maig de 2017, de la Conselleria d'Educació, Investigació, Cultura i Esport, d'inici del procediment d'autorització d'ocupació temporal d'una part de la plaça de Viriat de València, per a la instal·lació d'una terrassa amb mobiliari vinculada a un establiment de restauració, bar Viriato. [2017/4545]  
Per mitjà d'un escrit presentat per Olga Ishchenko, s'ha sol·licitat l'autorització d'ocupació temporal d'una terrassa amb taules, cadires, para-sols i estufes, vinculada al bar Viriato, amb una superfície màxima de 43,35m² en el domini públic de la plaça de Viriat de València.  
Examinada la documentació presentada, es considera que la sol·licitud està degudament formalitzada, de conformitat amb l'article 66 de la Llei 39/2015, d'1 d'octubre, del procediment administratiu comú de les administracions públiques (d'ara endavant LPACAP), i fent ús de les competències atribuïdes en el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
1. Acordar l'inici del procediment d'autorització d'ocupació temporal mitjançant el procediment d'adjudicació directa a favor de la sol·licitant, al no excedir un any i no ser prorrogable, de conformitat amb el que disposa l'article 61 de la Llei 14/2003, de 10 d'abril, del patrimoni de la Generalitat Valenciana.  
2. Ordenar la realització dels actes necessaris per a la determinació, coneixement i comprovació de les dades en virtut de les quals haja de pronunciar-se la resolució del procediment.  
3. L'autorització d'ocupació temporal que, si és el cas, es concedisca, s'atorgarà a títol de precari i serà revocable en tot moment per raons d'interés públic, d'acord amb el que disposa l'article 92.4 de la Llei 33/2003, de 3 de novembre, de patrimoni de les administracions públiques.  
4. El termini màxim de tramitació i resolució del procediment serà de tres mesos. La falta de resolució en termini tindrà efecte desestimatori en tractar-se de transferir al sol·licitant facultats relatives al domini públic o al servei públic, de conformitat amb l'article 24 de la LPACAP.  
  
Contra la present resolució no es pot interposar cap recurs en ser un acte de tràmit, de conformitat amb l'article 112 de la LPACAP.  
  
  
València, 22 de maig de 2017.- El sotssecretari, p. d. (art. 3.10 R 26.10.2016; DOGV 7906, 28.10.2016): Josep Joan Vidal Borrás.